stanford-oval/wikipedia huggingface dataset:
אוניברסיאדת טאיפיי (2017)
טבלת המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |

| 1 | יפן יפן | 38 | 28 | 37 | 102 |
| 2 |  טאיוואן | 30 | 35 | 31 | 96 |
| 3 | קוריאה הדרומית קוריאה הדרומית | 30 | 32 | 30 | 92 |
| 4 | רוסיה רוסיה | 25 | 31 | 38 | 94 |
| 5 | ארצות הברית ארצות הברית | 16 | 19 | 16 | 51 |
| 6 | אוקראינה אוקראינה | 12 | 11 | 13 | 36 |
| 7 | קוריאה הצפונית קוריאה הצפונית | 12 | 5 | 6 | 23 |
| 8 | איטליה איטליה | 9 | 6 | 17 | 32 |
| 9 | הרפובליקה העממית של סין הרפובליקה העממית של סין | 9 | 6 | 2 | 17 |
| 10 | איראן איראן | 8 | 10 | 14 | 23 |
| 11 | פולין פולין | 7 | 9 | 9 | 25 |
| 12 | גרמניה גרמניה | 7 | 6 | 11 | 24 |
| 13 | מקסיקו מקסיקו | 6 | 5 | 11 | 22 |
| 14 | הונגריה הונגריה | 5 | 5 | 4 | 14 |
| 15 | צרפת צרפת | 4 | 5 | 8 | 17 |
| 16 | קנדה קנדה | 4 | 5 | 4 | 13 |
| 17 | אוסטרליה אוסטרליה | 4 | 3 | 2 | 9 |
| 18 | הרפובליקה הדומיניקנית הרפובליקה הדומיניקנית | 4 | 2 | 0 | 6 |
| 19 | סרביה סרביה | 4 | 0 | 0 | 4 |
| 20 | טורקיה טורקיה | 3 | 7 | 6 | 13 |
| 21 | קזחסטן קזחסטן | 3 | 6 | 7 | 16 |
| 22 | בלארוס בלארוס | 3 | 4 | 2 | 9 |
| 23 | רומניה רומניה | 3 | 2 | 6 | 11 |
| 24 | אזרבייג'ן אזרבייג'ן | 3 | 1 | 4 | 8 |
| 25 | ליטא ליטא | 3 | 1 | 3 | 7 |
| 26 | ארמניה ארמניה | 3 | 1 | 2 | 6 |
| 27 | תאילנד תאילנד | 2 | 5 | 6 | 11 |
| 28 | ברזיל ברזיל | 2 | 4 | 6 | 8 |
| 29 | פורטוגל פורטוגל | 2 | 1 | 2 | 5 |
| 30 | הונג קונג הונג קונג | 2 | 0 | 2 | 4 |
| 31 | הולנד הולנד | 2 | 0 | 1 | 3 |
| 32 | מקאו מקאו | 2 | 0 | 0 | 2 |
| 33 | קולומביה קולומביה | 1 | 3 | 7 | 11 |
| 34 | פינלנד פינלנד | 1 | 1 | 2 | 4 |
| =35 | שווייץ שווייץ | 1 | 1 | 1 | 3 |
| =35 | אוגנדה אוגנדה | 1 | 1 | 1 | 3 |
| 37 | קובה קובה | 1 | 1 | 0 | 2 |
| 38 | וייטנאם וייטנאם | 1 | 0 | 4 | 5 |
| 39 | צ'כיה צ'כיה | 1 | 0 | 2 | 3 |
| 40 | אוסטריה אוסטריה | 1 | 0 | 1 | 2 |
| 41 | ג'מייקה ג'מייקה | 1 | 0 | 0 | 1 |
| =41 | אירלנד אירלנד | 1 | 0 | 0 | 1 |
| =41 | קירגיזסטן קירגיזסטן | 1 | 0 | 0 | 1 |
| 44 | דרום אפריקה דרום אפריקה | 0 | 5 | 0 | 5 |
| 45 | בריטניה בריטניה | 0 | 3 | 6 | 9 |
| 46 | מלזיה מלזיה | 0 | 3 | 4 | 7 |
| 47 | אלג'יריה אלג'יריה | 0 | 3 | 2 | 5 |
| =47 | מונגוליה מונגוליה | 0 | 3 | 2 | 5 |
| 49 | קפריסין קפריסין | 0 | 2 | 0 | 2 |
| 50 | לטביה לטביה | 0 | 1 | 2 | 3 |
| 51 | איי בהאמה איי בהאמה | 0 | 1 | 1 | 2 |
| =51 | שוודיה שוודיה | 0 | 1 | 1 | 2 |
| =51 | סלובקיה סלובקיה | 0 | 1 | 1 | 2 |
| 54 | ארגנטינה ארגנטינה | 0 | 1 | 0 | 1 |
| =54 | בורקינה פאסו בורקינה פאסו | 0 | 1 | 0 | 1 |
| =54 | אסטוניה אסטוניה | 0 | 1 | 0 | 1 |
| =54 | הודו הודו | 0 | 1 | 0 | 1 |
| =54 | הפיליפינים הפיליפינים | 0 | 1 | 0 | 1 |
| =54 | ספרד ספרד | 0 | 1 | 0 | 1 |
| 60 | קרואטיה קרואטיה | 0 | 0 | 3 | 3 |
| =60 | אינדונזיה אינדונזיה | 0 | 0 | 3 | 3 |
| =60 | נורווגיה נורווגיה | 0 | 0 | 3 | 3 |
| 61 | בלגיה בלגיה | 0 | 0 | 1 | 1 |
| =61 | ירדן ירדן | 0 | 0 | 1 | 1 |
| =61 | מולדובה מולדובה | 0 | 0 | 1 | 1 |
| =61 | ניו זילנד ניו זילנד | 0 | 0 | 1 | 1 |
| סך הכל | סך הכל | 277 | 275 | 347 | 899 |
ישראל באוניברסיאדה

משלחת ישראל כללה 40 ספורטאים שהתחרו ב-8 ענפי ספורט.
דמיטרי קרויטר הגיע למקום ה-6 בקפיצה לגובה עם תוצרה 2.23
נבחרת בכדורסל הודחה ברבע הגמר על ידי ארצות הברית בהארכה עם תוצאה 111-107
אזורי נפאל

עד ל-20 בספטמבר 2015, הייתה נפאל מחולקת ל-14 אזורים (anchal,अञ्चल) אשר חולקו למחוזות, אז, הוחלפו האזורים במדינות פדרליות.
| מס' | שם | בירה | שם בשפת המקור | אוכלוסייה  (2001) | שטח |
| --- | --- | --- | --- | --- | --- |
| 1 | מחקלי | אמרגדי | Mahakali महाकाली अञ्चल | 860,500 | 6,989 |
| 2 | סטי | ספייאל סילגראי | Seti सेती अञ्चल | 1,330,900 | 12,550 |
| 3 | קרנלי | ג'ומלה | Karnali कर्णाली अञ्चल | 304,100 | 21,351 |
| 4 | ברי | נפאלגאנג' | Bheri भेरी अञ्चल | 1,397,100 | 10,545 |
| 5 | רפטי | טולסיפור | Rapti राप्ती अञ्चल | 1,286,800 | 10,482 |
| 6 | דבלגירי | בגלונג | Dhawalagiri धवलागिरी अञ्चल | 556,200 | 8,148 |
| 7 | לומביני | בוטוואל | Lumbini लुम्बिनी अञ्चल | 2,526,800 | 8,975 |
| 8 | גנדקי | פוקהרה | Gandaki गण्डकी अञ्चल | 1,488,000 | 12,575 |
| 9 | נרייאני | הטאודה | Narayani नारायणी अञ्चल | 2,466,100 | 8,313 |
| 10 | בגמטי | קטמנדו | Bagmati बागमती अञ्चल | 2,250,800 | 9,428 |
| 11 | ג'נקפור | ג'נקפור | Janakpur जनकपुर अञ्चल | 2,557,000 | 9,669 |
| 12 | סגרמטה | ראיביראי | Sagarmatha सगरमाथा अञ्चल | 1,926,100 | 10,591 |
| 13 | קושי | דרן | Koshi कोशी अञ्चल | 2,110,600 | 9,669 |
| 14 | מכי | ילאם | Mechi मेची अञ्चल | 1,307,700 | 8,196 |
ראו גם

מדינות נפאל
מחוזות נפאל
Zitti e buoni

"Zitti e buoni" (בעברית: "שתוק ותתנהג יפה", מבוטא: "דְזִיטִּי אֶ בּוּאוֹנִי") הוא שיר של הלהקה האיטלקית מונסקין. השיר ייצג את איטליה באירוויזיון 2021 והגיע למקום הראשון. זאת לאחר שניצח גם בפסטיבל סן רמו 2021. השיר יצא לאור ב-3 במרץ 2021, על ידי חברת התקליטים סוני מיוזיק. השיר זכה באירוויזיון 2021 עם 524 נקודות.
השיר נכתב והולחן על ידי חברי הלהקה כבר בשנת 2016 כבלדה, אולם בהמשך עובד לשיר רוק. מילות השיר מותחות ביקורת על דור המבוגרים שאינו מבין ואינו מעריך את הצעירים - אותם מזמינים חברי הלהקה לשמור על ראש מורם ולהיות נאמנים לעצמם.
באירוויזיון

ב-22 במאי 2021, ביצעה הלהקה את השיר בגמר האירוויזיון. בתום ספירת הקולות, זכתה איטליה במקום הראשון, עם 524 נקודות. חברי הלהקה הניפו את גביע הניצחון וקראו 'הרוקנרול מנצח'. השיר בגרסתו המקורית כלל מילים גסות בשתיים משורותיו, אשר שונו על מנת לעמוד בכללי התחרות. עם זאת, בהופעת הניצחון, שר הזמר את מילות השיר המקוריות מבלי לצנזרן.
במהלך השידור, צולם סולן הלהקה כשהוא רוכן לעבר השולחן בחדר הירוק, במה שנראה היה כאילו הסניף קוקאין. כשנשאלו על כך חברי הלהקה, טענו כי אסף שברים של כוס שנפלה על הרצפה. לאחר בדיקת הצילומים השונים מהאירוע, ולאחר שסולן הלהקה ביצע בדיקת סמים באיטליה, הודיע איגוד השידור האירופי כי לא נעשה שימוש בסמים בחדר הירוק וכי הם "רואים את הנושא כסגור".
"Zitti e buoni" הוא השיר השלישי של איטליה שניצח באירוויזיון, ושיר הרוק השני שניצח בתחרות, לאחר השיר הפיני "Hard Rock Hallelujah" שניצח בשנת 2006.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | - |  |
|  עולמי | בילבורד גלובל ללא ארצות הברית | 106 |  |
|  אוסטריה | Ö3 אוסטריה טופ 40‏ | 3 |  |
|  איסלנד | הפלייליסט | 9 |  |
|  איטליה | מצעד הסינגלים האיטלקי | 2 |  |
|  אירלנד | מצעד הסינגלים האירי | 14 |  |
|  גרמניה | GfK – טופ 100 | 9 |  |
|  הולנד | מצעד 40 הסינגלים ההולנדיים | 1 |  |
|  הממלכה המאוחדת | מצעד הסינגלים הבריטי | 17 |  |
|  יוון | IFPI Greece | 1 |  |
|  ישראל | מדיה פורסט ישראל | 11 |  |
|  לטביה | לטביה טופ 40 | 23 |  |
|  ליטא | AGATA | 1 |  |
|  נורווגיה | VG-lista | 2 |  |
|  ניו זילנד | המצעד הניו זילנדי הרשמי | 38 |  |
|  סלובניה | SloTop50 | 33 |  |
|  סלובקיה | ČNS IFPI | 37 |  |
|  ספרד | PROMUSICAE | 16 |  |
|  פורטוגל | מצעד הסינגלים הפורטוגזי | 7 |  |
|  פינלנד | המצעדים הפיניים הרשמיים | 2 |  |
|  פלנדריה | אולטראטופ 50 | 9 |  |
|  צ'כיה | ČNS IFPI | 13 |  |
|  צרפת | SNEP | 116 |  |
|  קרואטיה | טופ ליסטה | 25 |  |
|  שוודיה | סוורייטופליסטן | 1 |  |
|  שווייץ | המצעד השווייצרי | 2 |  |
נתוני מכירות

| מדינה | תואר | מכירות |
| --- | --- | --- |
| איטליה (FIMI) | זהב | 35,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| איטליה | 3 במרץ 2021 | רדיו להיטים עכשוויים | סוני מיוזיק אנטרטיינמנט |  |
| עולם | 3 במרץ 2021 | הורדה דיגיטלית • הזרמת מוזיקה | סוני מיוזיק אנטרטיינמנט |  |
אוטו נורדנשלד

| --- | --- |

 לידה:  6 בדצמבר 1869 בפסקה זו רשומה אחת נוספת שטרם תורגמה, שוודיה 
 פטירה:  2 ביוני 1928 (בגיל 58) Annedals parish, שוודיה 
 ענף מדעי:  גאוגרפיה, גאולוגיה 
 מקום קבורה:  Östra kyrkogården 
 מקום לימודים:  אוניברסיטת אופסלה  אוניברסיטת גרייפסוואלד 
 מוסדות:  אוניברסיטת גטבורג  אוניברסיטת אופסלה 
 פרסים והוקרה:  מדליית וגה (1904)  מדליית קונסטנטין 
 בן או בת זוג:  Gerd Nordenskjöld 
 צאצאים:  Gustaf Nordenskjöld 
 
הספינה "אנטארקטיק" בנמל גטבורג, 1901
נילס אוטו גוסטב נורדנשלד (בשוודית: Nils Otto Gustaf Nordenskjöld; ‏6 בדצמבר 1869 - 2 ביוני 1928) היה חוקר קוטב, גאוגרף וגאולוג שוודי-פיני.
תולדות חייו

נולד בסמולנד שבשוודיה למשפחה נודעת, דודו היה חוקר הקוטב אדולף אריק נורדנשלד, הוריו היו בני-דודים. ב-1894 החל ללמוד גאולוגיה באוניברסיטת אופסלה והתקדם לדרגת פרופסור. במהלך 1895–1897 נסע במשלחת חקר מינרולוגית לפטגוניה וארץ האש. ב-1898 נסע לאלסקה וטריטוריית יוקון.
בשנים 1901–1904 הוביל את המשלחת השוודית לאנטארקטיקה (Första svenska Antarktisexpeditionen). הספינה "אנטארקטיק" יצאה מנמל גטבורג אל איי פוקלנד ומשם המשיכה לכיוון חצי האי האנטארקטי. נוררדנשלד וצוותו נחתו באי הזעיר Snow Hill ‏(64°28′S 57°12′W﻿ / ﻿64.467°S 57.200°W﻿ / -64.467; -57.200) ונותרו שם במשך החורף (הדרומי) של שנת 1902, בעוד הספינה תחת פיקוד הקברניט קארל אנטון לארסן הפליגה חזרה לפוקלנד. בקיץ שלאחר מכן (סוף נובמבר 1902), בדרכה חזרה על מנת לאסוף את נורדנשלד וצוותו, נלכדה הספינה בקרח והתקדמה באיטיות רבה, תוך לחץ קרח ששיבש את נתיבה המתוכנן כליל. ב-12 בפברואר 1903 טבעה הספינה כ-40 ק"מ מן האי פולט (63°35′S 55°47′W﻿ / ﻿63.583°S 55.783°W﻿ / -63.583; -55.783) ועד ה-28 בחודש הצליח לארסן לחלץ את צוותו בשלום אל האי למשך החורף. שני הצוותים נפגשו בסוף 1903 במפרץ התקווה (63°23′S 56°59′W﻿ / ﻿63.383°S 56.983°W﻿ / -63.383; -56.983) וחולצו על ידי ספינה ארגנטינאית. קודם לכן, באוגוסט 1903, נחשב לנעדר ונשלחה ספינה לחפש אחריו.
במהלך השהייה החורפית במזרח חצי האי האנטארקטי הצליחה משלחתו המפוצלת של נורדנשלד לחקור את חופי החצי האי וארכיפלג האיים הסמוך. המחקר הניב דוגמאות גאולוגיות רבות ותיאורי בעלי חיים. למרות ההצלחה המדעית והשם שהקנתה המשלחת לנורדנשלד בשדה המדעי, היא הותירה אותו שקוע בחובות כבדים.
ב-1905 מונה לפרופסור לגאולוגיה וגאוגרפיה באוניברסיטת גטבורג.
ב-1909 נסע בראש משלחת חקר גאולוגית לגרינלנד וב-1920–1921 שב לדרום אמריקה וחקר את צ'ילה ופרו.
לקריאה נוספת

Antarctica: Or, Two years amongst the ice of the South Pole ISBN 0208016422 אוטוביוגרפיה
הערות שוליים

↑  בוענס אירעס, המליץ, 27 בנובמבר 1903
↑  טלגרמות של הצפירה - סטוקהולם, הצפירה, 19 באוגוסט 1903
| --- | --- |
בקרת זהויות :  NLI: 987007281480005171  BIBSYS: 90308621  BNC: 000305982  BNE: XX1382876  BnF: cb15892803t (data)  CANTIC: a11804051  CiNii: DA02326541  GND: 118975935  ISNI: 0000 0001 0914 5933  KulturNav: f36bf06d-e395-42c9-94c1-c34b20275fef  LCCN: n94098196  NKC: jn20010316055  NLA: 35753331  NTA: 10235815X  RERO: 02-A000122767  RSL: 000151545  SELIBR: 265402  SNAC: w6vx3s3w  SUDOC: 076329283  S2AuthorId: 92690678  Trove: 1071951  VcBA: 495/226705  VIAF: 71730708   WorldCat (עם VIAF): 71730708
אגודת יאנוס

| --- | --- |
 מדינה:  ארצות הברית ארצות הברית
 תקופת הפעילות:  1962–1969 (כ־7 שנים)
 
אגודת יאנוס (באנגלית: Janus Society) היה ארגון למען זכויות ההומופילים אשר הוקם ב-1962 בפילדלפיה. שמו של הארגון מבוסס על שמו של האל הרומי יאנוס בעלי שני הראשים.
הארגון מוכר, בין השאר, בשל היותו המוציא לאור של המגזין "Drum", אחד מהעיתונים הראשונים בארצות הברית אשר היה מיועד לקהל להט"בי ואשר הופץ באופן נרחב במהלך שנות ה-60, וכן בשל תרומתו ההיסטורית בארגון רבות מההפגנות הראשונות בארצות הברית למען זכויות להט"ב.
על מנת להשיג את מטרותיו, הארגון בחר לנקוט במדיניות נוקשה מצד פעיליו, כך שישמרו על הופעה ייצוגית וזאת על מנת להציג בפני הציבור נציגים של הקהילה הגאה בלבוש הטרונורמטיבי בהפגנות שארגנו. בשל הקשרים ההדוקים שבין הארגון לבין Drum ועסקי המין השונים של הפעיל החברתי קלארק פולק, אגודת יאנוס נאלצה להתמודד עם ביקורות והטרדות רבות, בין השאר מצד הרשויות המקומיות, המדינתיות והפדרליות, ובסופו של דבר נאלצה להפסיק את פעילותה בשנת 1969, שבועות ספורים לפני מהומות סטונוול, לאחר שפולק נעצר בגין אישומי תועבה פדרליים.
ביום שישי, 21 בפברואר 1964, נשיא אגודת מאטאשין בוושינגטון, ד"ר פרנק קמני, העביר הרצאה בחינם על אפליה על רקע נטייה מינית. הרצאה זו נערכה בחסות אגודת יאנוס, ועסקה במאבק נגד אפליה בתחומי התעסוקה, חינוך ודיור כלפי הקהילה הלהט"בית.
ראו גם

אגודת מאטאשין
זכויות להט"ב בארצות הברית
בהלת הלבנדר
הארגונים ההומופילים בחוף המזרחי
מהומות סטונוול
הערות שוליים

1 2 3  Encyclopedia of lesbian, gay, bisexual, and transgender history in America. Stein, Marc. New York, NY: Charles Scribner's Sons/Thomson/Gale. 2004. ISBN 0684312611. OCLC 52819577.{{cite book}}:  תחזוקה - ציטוט: others (link)
↑  Loughery, p. 270
אחמד א-ראווי

אחמד הישאם עלי מוסא א-ראווי (בערבית: أحمد هشام علي موسى الراوي, בתעתיק מדויק: אחמד השאם עלי מוסא אלראוי; נולד ב-30 במאי 2004 בבגדאד שבעיראק) הוא כדורגלן קטרי המשחק בעמדת החלוץ בקבוצת א-ריאן מליגת העל הקטרית ובנבחרת קטר.
קריירת מועדונים

א-ראווי גדל באקדמיית אספייר ובמחלקת הנוער של א-ריאן. בשנת 2021 החל לשחק בקבוצה הבוגרת של המועדון במסגרת ליגת העל הקטרית. בעונת 2022 ערך ארבע הופעות במסגרת ליגת האלופות האסיאתית. ב-19 באוקטובר 2022 הושאל לקבוצת המילואים השנייה של אלקורקון למשך עונת 2022/2023, ולאחר תקופת ההשאלה חזר לא-ריאן.
קריירה בין-לאומית

ב-16 בנובמבר 2023 ערך א-ראווי את הופעת הבכורה שלו בנבחרת קטר, בניצחון 8-1 על נבחרת אפגניסטן במסגרת מוקדמות מונדיאל 2026.
אולי זה אני

אולי זה אני הוא אלבום הבכורה של המוזיקאי והזמר הישראלי יוני בלוך, שיצא ב-2004.
הפקה

חברי הלהקה המלווה את בלוך באלבום זה הם תומר להב (גיטרה), אור זובלסקי (תופים), טל קירשבוים (בס), קרולין לאוול (צ'לו), ג'ון מת'יאס (ויולה וכינור) ואפרת גוש (שירה). בלוך הלחין ועיבד את כל השירים בעצמו. רוב מילות השירים נכתבו על ידי ברק פלדמן בשיתוף עם בלוך.
השירים משלבים מאפיינים של מוזיקת רוק כמו גיטרות חשמליות וצעקות, לצד קטעי פסנתר מלודיים ומינימליים בביצוע בלוך עצמו. מרבית השירים פורסמו טרם הוצאת האלבום באתר במה חדשה. השירים "התקף לב קטן", "מכיר אותו", "הפסיכולוגית", "נפוליאון" ו"תני לזה ליפול" יצאו כסינגלים. לשירים "נעים בחוץ", "התקף לב קטן" ו"הפסיכולוגית" הופקו וידאו קליפים.
שירי האלבום

כל השירים נכתבו על ידי ברק פלדמן והולחנו על ידי יוני בלוך, מלבד היכן שמצוין אחרת.
התקף לב קטן - 3:24
מכיר אותו - 4:33
הפסיכולוגית - 4:09
לוט - 5:05
אם לא היום אז מחר (מילים: יוני בלוך) - 4:05
נעים בחוץ - 2:58
אולי זה יוני - 3:42
נפוליאון (מילים: יוני בלוך) - 3:10
תני לזה ליפול (מילים: יוני בלוך וברק פלדמן) - 2:44
תפוזים - 2:50
העיקר הבריאות (מילים: יוני בלוך) - 3:07
בחתונה של גרי (מילים: ברק פלדמן) - 3:39
אלוהים נחמדה (מילים: יוני בלוך) - 4:31
אני - 3:40
ההשראה של דפנה (שיר נסתר) - 2:41
אה"מ סיזאר (1896)

| --- | --- |

אה"מ סיזאר
 תיאור כללי
 סוג אונייה:  אוניית מערכה
 צי:  הצי המלכותי הבריטי הצי המלכותי הבריטי
 סדרה:  מג'סטיק
 ציוני דרך עיקריים
 מספנה:  בסיס הצי המלכותי בפורטסמות' 
 תחילת הבנייה:  25 במרץ 1895
 הושקה:  2 בספטמבר 1896
 תקופת הפעילות:  13 בינואר 1898 – 23 באפריל 1920 (22 שנים)
 אחריתה:  נמכרה לגריטה ב-8 בנובמבר 1921
 מלחמות וקרבות:  מלחמת העולם הראשונה 
 מידות
 הֶדְחֶק:  16,320 טון
 אורך:  128 מטר
 רוחב:  23 מטר
 שוקע:  8.2 מטר
 נתונים טכניים
 מהירות:  16 קשרים
 גודל הצוות:  672 איש
 טווח שיוט:  13,000 ק"מ במהירות 10 קשר
 הנעה:  8 דוודים המזינים 2 מנועי קיטור בהספק 10,000 כוחות סוס
 צורת הנעה:  2 מדחפים
 אמצעי לחימה
 שריון:  שריון עיקרי – 229 מ"מ, שריון סיפון – 64–114 מ"מ, ברבטות – 356 מ"מ, מגדל הניווט – 356 מ"מ
 חימוש:  4 תותחים 12 אינץ' (305 מ"מ), 12 תותחים 6 אינץ' (152 מ"מ), 16 תותחים 12 ליטראות (3 אינץ', 76 מ"מ), 12 תותחים 3 פאונד (1.9 אינץ' (47 מ"מ)), 5 צינורות טורפדו 18 אינץ' (457 מ"מ)
 
אה"מ סיזאר (באותה תקופה נכתבה Cæsar) הייתה אוניית מערכה פרה-דרדנוט של הצי המלכותי מסדרת מג'סטיק, שנקראה על שם המנהיג הצבאי והפוליטי הרומי יוליוס קיסר. האונייה נבנתה במספנת פורטסמות', החל מהנחת השדרית שלה במרץ 1895. היא הושקה בספטמבר 1896 ונכנסה לשירות בצי בינואר 1898. היא הייתה חמושה בסוללה ראשית של ארבעה תותחי 12 אינץ' (305 מילימטרים) וסוללה משנית של 12 תותחי 6 אינץ' (152 מילימטרים). לאונייה הייתה מהירות מרבית של 16 קשרים (30 קמ"ש).
סיזאר שירתה בצי הים התיכון לאחר תקופה קצרה בצי התעלה. בשנת 1905, היא חזרה לשירות בצי התעלה שאורגן מחדש והייתה גם חלק מהצי האטלנטי לזמן מה. היא הייתה בשירות צי הבית משנת 1907 והוכנסה למילואים ב-1912. לאחר פרוץ מלחמת העולם הראשונה, חזרה סיזאר לצי התעלה לפני שהועברה לתחנת צפון אמריקה והודו המערבית ב-1915 לאחר תקופה קצרה כספינת שמירה בגיברלטר. בשנים 1918 עד 1919 שירתה כספינת אם, תחילה בים התיכון ובים האגאי ולאחר מכן בים השחור, בתמיכה בפעולות ימיות נגד הבולשביקים. בתפקיד אחרון זה, היא הייתה האחרונה מבין אוניות המערכה הפרה-דרדנוט שראתה שירות מחוץ לבריטניה. כשחזרה לאנגליה ב-1920, היא הושבתה ונמכרה לגרוטאות ב-1921.
תכנון

סיזאר הייתה באורך כולל של 421 רגל (128 מטרים), רוחב של 75 רגל (23 מטרים) ושוקע של 27 רגל (8.2 מטרים). הדחק האונייה היה עד 16,060 טונות ארוכות (16,320 טונות) במעמס מלא. מערכת ההנעה שלה כללה שני מנועי קיטור תלת דרגתיים של 3 צילינדרים, המונעים על ידי שמונה דוודי צינורות אש גליליים על בסיס פחם. עד 1907–1908, היא הונעה מחדש עם דגמים המופעלים על ידי נפט. המנועים שלה סיפקו מהירות מרבית של 16 קשרים (30 קמ"ש) במהירות של 10,000 כוחות סוס (7,500 קילוואט). האונייה נחשבה לאוניית ים טובה עם גלגול קל ויכולת הפלגה טובה, למרות שסבלה מצריכת דלק גבוהה. היה לה צוות של 672 קצינים ומלחים.
האונייה הייתה חמושה בסוללה ראשית של ארבעה תותחי BL 12 אינץ' (305 מ"מ) Mk VIII בצריחים עם תותחים, אחד מקדימה ואחד מאחורה. הצריחים הונחו על ברבטות עגולות, בניגוד לשש מאחיותיה שנשאו ברבטות בצורת אגס. סיזאר גם נשאה סוללה משנית של 12 תותחים QF 6 אינץ' (152 מ"מ)/40 קליבר. הם היו רכובים בקזמטים בשני סיפוני תותחים באמצע האונייה. היא גם נשאה 16 תותחי QF 12 פאונד ו-12 תותחי QF 2 פאונד להגנה מפני סירות טורפדו. היא הייתה מצוידת גם בחמישה צינורות טורפדו בקוטר 18 אינץ' (457 מ"מ), שארבעה מהם היו שקועים בגוף האונייה, כשהאחרון היה במשגר מותקן על הסיפון.
לסיזאר ולשאר האוניות בסדרה שלה הייתה חגורת שריון בעובי 9 אינץ' (229 מ"מ) מפלדת הארווי, שאיפשר הגנה שווה עם עלות נמוכה יותר במשקל בהשוואה לסוגי שריון קודמים. זה איפשר לסיזאר ולאחיותיה חגורת שריון עמוקה וקלה יותר מאשר אוניות מערכה קודמות ללא אובדן הגנה. הברבטים לסוללה הראשית היו מוגנים עם שריון בעובי 14 אינץ' (356 מילימטרים), ולמגדל הניווט היה אותו עובי פלדה בצדדים. הסיפון המשוריין של האונייה היה בעובי 2.5–4.5 אינץ' (64–114 מילימטרים).
היסטוריית שירות

סיזאר נבנתה במספנת פורטסמות', כאשר הנחת השדרית שלה התרחשה ב-25 במרץ 1895. היא הושקה ב-2 בספטמבר 1896 והושלמה בינואר 1898. האונייה נכנסה לשירות בפורטסמות' ב-13 בינואר כדי לשרת בצי הים התיכון. לפני יציאתה לים התיכון היא צורפה זמנית לצי התעלה כדי לשרת במימי הבית. במאי 1898, עזבה סיזאר את בריטניה לשירותה בים התיכון בפיקודו של קפטן אדוארד הרפור גמבל. היא ביקרה בטאורמינה באי סיציליה בפברואר 1900, ועברה שיפוץ במלטה בשנים 1900–1901. קפטן ג'ורג' קלגהאן מונה לפקד עליה ב-21 בדצמבר 1901, במקום קפטן ג'ון פריס. היא סיימה את שירותה בים התיכון באוקטובר 1903, והושבתה בפורטסמות' ב-6 באוקטובר 1903 כדי להתחיל בשיפוץ.
השיפוץ שלה הושלם, וסיזאר הופעלה מחדש בפורטסמות' ב-2 בפברואר 1904 כדי להחליף את אוניית האחות שלה מג'סטיק כאוניית הדגל של צי התעלה. כאשר צי התעלה הפך לצי האטלנטי כתוצאה מארגון מחדש ב-1 בינואר 1905, הפכה סיזאר לאוניית הדגל של הצי האטלנטי. היא שוחררה מתפקידה זו במרץ 1905, והפכה לאוניית הדגל של סגן מפקד צי התעלה החדש (שהיה צי הבית לפני הארגון מחדש). ב-3 ביוני 1905, סיזאר התנגש בספינת המפרש אפגניסטן ליד Dungeness והטביעה אותה, ונגרם לה נזק משמעותי; כנפי הגשר שלה נסחפו והסירות, העגורנים ויתדו הרשתות בצד השמאלי שלה ניזוקו קשות. סיזאר הוחזרה לדבונפורט כדי לתקן את הנזק.
סיזאר הפכה לאוניית הדגל, אדמירל משנה, צי הבית, בדצמבר 1905. היא שוחררה מתפקיד זה בפברואר 1907 והועברה חזרה לצי האטלנטי כדי להפוך לאוניית הדגל הזמנית שלו. היא כיהנה בתפקיד זה עד מאי 1907. ב-27 במאי 1907, הועברה סיזאר לשירות בפלגת דבונפורט של צי הבית החדש, שהוקם בינואר 1907. במהלך שירות זה היא עברה שיפוץ בדבונפורט בשנים 1907–1908. במאי 1909, סיזאר עברה לנור, ושימשה זמנית כאוניית הדגל של תת-אדמירל, הפלגות השלישית והרביעית, צי הבית. באפריל 1911 היא עברה לדבונפורט כדי לשרת בפלגה השלישית, צי הבית. ב-16 בינואר 1911, סיזאר נפגעה על ידי ספינת המפרש אקסלסיור בערפל בשירנס, ללא נזק רציני. במרץ 1912 הוכנסה סיזאר למילואים עם צוות שלדי כחלק מהפלגה הרביעית, צי הבית.
היסטוריית שירות > מלחמת העולם הראשונה

עם פרוץ מלחמת העולם הראשונה באוגוסט 1914 הוחזרה סיזאר לשירות מלא והועברה לשייטת אוניות המערכה השביעית של צי התעלה; השייטת הופקדה על הגנת תעלת למאנש. במהלך שירות זה היא סייעה בהעברת גדוד הנחתים של פלימות' מפלימות' לאוסטנדה, בלגיה, וחיפתה על מעבר חיל המשלוח הבריטי מאנגליה לצרפת בספטמבר 1914. בדצמבר 1914 הורחקה סיזאר משייטת אוניות המערכה השביעית והועברה לגיברלטר כדי לשמש שם כספינת שמירה וכספינת אימון ירי. ביולי 1915, היא עברה לתחנת צפון אמריקה ומערב הודו, שם שירתה כספינת שמירה וספינת אימון ירי במספנת הצי המלכותי במושבת המבצר הקיסרי של ברמודה וסיירה באוקיינוס האטלנטי. בשנת 1918 היא הייתה אוניית הדגל של אדמירל משנה סר מורגן סינגר, סגן מפקד בתחנת צפון אמריקה ומערב הודו (סגנו של תת-אדמירל סר ויליאם לוותר גרנט, המפקד העליון, צפון אמריקה ותחנת איי הודו המערבית), ומפקח אדמירל, ברמודה.
השירות שלה בצפון אמריקה ובאיי הודו המערבית הסתיים בספטמבר 1918, כאשר סיזאר הועברה להחליף את אה"מ אנדרומאק כאוניית הדגל של קצין הצי הבכיר, השייטת האדריאטית הבריטית, בקורפו, הפרה-דרדנוט הבריטית האחרונה ששימשה כאוניית דגל. בספטמבר 1918 הפליג סיזאר למלטה לשיפוץ כספינת אם, במהלכה היא צוידה בעמדות תיקונים ובמתקני פנאי כגון חדרי בילוי וחדרי קריאה. הסבה זו הושלמה, היא נכנסה לתפקידה באוקטובר 1918 במודרוס כספינת טם עבור השייטת האגאית הבריטית. בינואר 1919 היא הועברה לפורט סעיד, מצרים, לשירות כספינת אם שם. ביוני 1919 עברה סיזאר את הדרדנלים ועברה לים השחור, שם שימשה כספינת אם עבור כוחות הצי הבריטי שפעלו נגד הבולשביקים במהלך המהפכה הרוסית. בשירות זה היא הפכה לפרה-דרדנוט הבריטית האחרונה ששרתה מבצעית מעבר לים. סיזאר חזרה לבריטניה במרץ 1920, הושבתה בדבונפורט ב-23 באפריל 1920, והוכנסה לרשימת הפירוק. היא נמכרה לחברה בריטית לצורך גריטה ב-8 בנובמבר 1921, ולאחר מכן נמכרה מחדש לחברה גרמנית ביולי 1922 ונגררה מדבונפורט לגרמניה כדי להיגרט.
תרשים של אה"מ סיזאר
סיזאר בזמן האבזור בפורטסמות'
סיזאר בערך 1905
אוטו נתן

| --- | --- |
אין תמונה חופשית
 לידה:  15 ביולי 1893 בינגן על הריין, הרפובליקה הפדרלית של גרמניה 
 פטירה:  27 בינואר 1987 (בגיל 93) ניו יורק, ארצות הברית 
 ענף מדעי:  כלכלה 
 מקום לימודים:  מכללת ואסר 
 מוסדות:  אוניברסיטת פרינסטון  אוניברסיטת הווארד  אוניברסיטת ניו יורק  מכללת ואסר 
 
אוטו נתן (בגרמנית: Otto Nathan; ‏15 ביולי 1893 - 27 ביולי 1987) היה כלכלן גרמני שברח לארצות הברית ולימד באוניברסיטת פרינסטון (1933-1935), אוניברסיטת ניו יורק (1935-42), וואסר קולג' (1942-44) ואוניברסיטת הרווארד (1946-52).
חייו

נתן יליד, גרמניה, קיבל את תואר הדוקטורט ב-1920. הוא עבד בתחום הבנקאות בלונדון ובבריסל, ובין השנים 1920 ל-1933 היה יועץ כלכלי במשרד לסטטיסטיקה בממשלה הגרמנית ובשנת 1927 היה שליח הגרמני לוועידת הכלכלה העולמית בז'נבה. מכיוון שהיה סוציאליסט, לאחר עלית היטלר לשלטון ברח מגרמניה לארצות הברית. הוא שירת בממשל הובר ורוזוולט וחיבר דוחות כלכליים על גרמניה הנאצית.
נתן היה חבר קרוב של אלברט איינשטיין, במשך שני העשורים האחרונים לחייו. הוא פגש את איינשטיין לראשונה בפרינסטון לאחר ששניהם ברחו מגרמניה בתחילת שנות ה-30, ומהר מאוד התפתחה ביניהם ידידות קרובה. גם לאחר שעזב את פרינסטון המשיך להתכתב עמו, ואף שימש לאיינשטיין יועץ משפטי בנושאים אישיים ופיננסים.
איינשטיין מינה את נתן כנאמן שותף לעזבונו יחד עם מזכירתו, הלן דוקאס, וכמוציא לפועל של העיזבון. השניים ליקטו ואיתרו חומרים, מכתבים וכתבי יד לארכיון במשך שנים רבות לאחר מותו של איינשטיין ב-1955. נתן שמר בקנאות על מידע שחשף פרטים אישיים מחייו של איינשטיין והגיע לבית משפט כדי למנוע פרסומים הקשורים לחייו האישיים.  בדצמבר 1981 שישה שבועות לפני פטירתה של דוקאס, הארכיון הועבר לאוניברסיטה העברית. מכוון שנתן נחשד באהדה לקומוניזם, הוא נתקל גם בבעיות בארצות הברית בתקופת המקרתיזם. ב-1955 נמנעה ממנו קבלת דרכון כדי לצאת לאירופה לאסוף חומרי ארכיון ולהשתתף בחגיגות חמישים השנה לתורת היחסות בברן. רק כעבור שנתיים וחצי, ובהתערבות בית המשפט, הסכים הממשל להנפיק לו דרכון.
בשנת 1960 פרסם את הספר "Einstein on Peace", אסופה ראשונה של כתבים ומכתבים של איינשטיין שערך ותרגם ביחד עם היינץ נורדן ועסקו במחשבה המדינית והפוליטית של איינשטיין.
ארכיונו האישי שמור בספרייה הלאומית.
ספריו

Nazi War Finance and Banking Our Economy in War. Cambridge, Massachusetts: National Bureau of Economic Research, 1944.
The Nazi Economic System: Germany's Mobilization for War. New York: Russell & Russell, 1971.
Einstein on Peace. Albert Einstein; Otto Nathan and Heinz Norden, editors and translators
הערות שוליים

↑  ארכיון אוטו נתן, בספרייה הלאומית
| --- | --- |
בקרת זהויות :  NLI: 987007265846805171  BIBSYS: 97048625  BnF: cb12874301d (data)  CANTIC: a11476850  CiNii: DA00708503  GND: 116885009  ISNI: 0000 0001 0931 4012  LCCN: n81028097  NDL: 00451027  NTA: 069549818  SNAC: w6zk5wx4  SUDOC: 094847894  VIAF: 108482851   WorldCat (עם VIAF): 108482851